[{"text_idx": "#000000", "text": "Kas vajate korra loomiseks klassis tuge?\nSaan u\u0308ldiselt ha\u0308sti hakkama, vajan harva juhtkonna/tugimeeskonna abi.\nMa ei oska hoida distsipliini ja to\u0308o\u0308meeleolu tunnis."}, {"text_idx": "#000001", "text": "Kas vajate korra loomiseks klassis tuge?"}, {"text_idx": "#000003", "text": "Kogumik \u201eO\u0303pi liikudes\u201c ulatab o\u0303petajale abika\u0308e"}, {"text_idx": "#000005", "text": "Eneli Po\u0303ld-Ma\u0308ndlo: \u201eLiikumisega seotud o\u0303ppeu\u0308lesanded on ma\u0308rksa to\u0303husamad kui u\u0308lesanneteta liikumispausid."}, {"text_idx": "#000006", "text": "Tallinna u\u0308likoolis on 13 eri eriala tudengite meeskonnato\u0308o\u0308na valminud veebipo\u0303hine u\u0308lesannete kogumik \u201eO\u0303pi liikudes\u201c, millest vo\u0303ib praegusel distantso\u0303ppe raskel ajal abi olla."}, {"text_idx": "#000007", "text": "TAI uuringute andmetel on u\u0308lekaalulised 21% poistest ja 14% tu\u0308drukutest. Selle kogumiku u\u0308lesandeid tehes peavad aga o\u0303pilased o\u0303iget vastust andes liikuma. See tekitab klassis teretulnud elevust ning aitab lastel paremas fu\u0308u\u0308silises vormis pu\u0308sida."}, {"text_idx": "#000008", "text": "Na\u0308iteks on tahvlil mingi ku\u0308simuse kohta ku\u0308mme vastust, kuid o\u0303ige vastus on asetatud nii ko\u0303rgele, et o\u0303pilane peab selle puudutamiseks tegema va\u0308ikese hu\u0308ppe. Vo\u0303i peab o\u0303pilane so\u0303na silbitades matkima kirvega puupaku lo\u0308o\u0308mist nii mitu korda, kui palju on talle antud so\u0303nas silpe. Lihtsamad variandid on, et o\u0303ige vastuse korral astuvad o\u0303pilased sammu edasi, vale vastuse korral sammu tagasi jne. Ehkki selline liikumine tundub lihtsalt ma\u0308ngimisena, on ko\u0303ik kogumiku \u201eO\u0303pi liikudes\u201c liikumisu\u0308lesanded koostatud po\u0303hikooli riikliku o\u0303ppekava ja\u0308rgides. Kokku on kogumikus 88 teise ja kolmanda kooliastme o\u0303ppeu\u0308lesannet, millele on lisatud liikumist ja mida saab kasutada eri o\u0303ppeainete tundides nii uue aineosa omandamiseks kui ka omandatu kinnistamiseks. U\u0308lesannete ja kaasnevate abimaterjalidega saab la\u0308hemalt tutvuda veebilehel "}, {"text_idx": "#000009", "text": "Ja\u0308rgnevalt vaatame mo\u0303ningaid teise ja kolmanda kooliastme liikumisega seotud o\u0303ppeu\u0308lesandeid la\u0308hemalt."}, {"text_idx": "#000010", "text": "Eesma\u0308rk: o\u0303pilaste virgutamine sirutusharjutusega koolitunni algul vo\u0303i keskel koos etteantud mo\u0303tlemisu\u0308lesandega."}, {"text_idx": "#000011", "text": "Sihtgrupp: kolmas kooliaste (7. klass)."}, {"text_idx": "#000012", "text": "Tegevuste kirjeldus: o\u0303pilased istuvad oma kohtadel. O\u0303petaja annab o\u0303pilastele u\u0308lesandeid, millele vastatakse mitmesuguse liikumisega."}, {"text_idx": "#000013", "text": "Kogu klass to\u0303useb pu\u0308sti ja teeb 50% 20 pearingist.Poisid teevad 10% sajast ku\u0308kist ja tu\u0308drukud 10% 150 ka\u0308teringist.100% klassi o\u0303pilastest jookseb oma koha peal 5% ta\u0308istunnist."}, {"text_idx": "#000014", "text": "Vahendid: saab teha ilma vahenditeta (peastarvutamine) vo\u0303i kasutada vajadusel paberit/pliiatsit vo\u0303i tahvlile kirjutamist."}, {"text_idx": "#000015", "text": "Metoodilised soovitused: o\u0303pilased arvutavad protsente u\u0308hiselt peast, o\u0303petaja valib tegevuse ja pa\u0308rast tegevust o\u0303pilase, kes u\u0308tleb lahenduse."}, {"text_idx": "#000016", "text": "Tegevuste kirjeldus: ka\u0308rbsepiitsa ma\u0308ng. Tahvlile on kuvatud tehted. Tahvli juurde kutsutakse korraga kaks o\u0303pilast, kes vo\u0303tavad ka\u0308tte ka\u0308rbsepiitsad. O\u0303petaja u\u0308tleb mingi arvu (na\u0308iteks 49) ja ku\u0308sib, missuguse tehte vastus see on. O\u0303pilased vaatavad tahvlile projitseeritud tabelit, leiavad sealt 21 + 28 ja lo\u0308o\u0308vad kiiresti ka\u0308rbsepiitsaga vastu seda tehet. Tegevus ka\u0308ib kiiruse peale ja lastele see meeldib."}, {"text_idx": "#000017", "text": "Vahendid: ka\u0308rbsepiits (saadav jaekaubandusest, hind 85 senti)."}, {"text_idx": "#000018", "text": "Metoodilised soovitused: tehete tabel vo\u0303iks olla koostatud arvutis, et seda saaks kasutada korduvalt. Tabelit saab na\u0308idata valgele tahvlile projektoriga. Tehte tabeleid on soovitav teha rohkem kui u\u0308ks, et vajadusel saaks anda igale uuele vastajate paarile uued u\u0308lesanded."}, {"text_idx": "#000019", "text": "Eesma\u0308rk: o\u0303pilased teevad koosto\u0308o\u0308d ja omandavad tegevuse ka\u0308igus vene keele so\u0303nu."}, {"text_idx": "#000020", "text": "Tegevuste kirjeldus: o\u0303pilased on jaotatud paari-kolme ru\u0308hma ja igal ru\u0308hmal on oma laud, kuhu o\u0303petaja on pannud eraldi kaartidele kirjutatud vene ta\u0308hestiku ta\u0308hed. O\u0303petaja na\u0308itab pilti ja igast ru\u0308hmast tuleb u\u0308ks o\u0303pilane oma ru\u0308hma laua juurde ja vo\u0303tab sealt u\u0308he vene ta\u0308he, mis on pildil oleva objekti nimes sees. Kui o\u0303petaja na\u0308itab puu pilti, vo\u0303tab o\u0303pilane oma ru\u0308hma laualt na\u0308iteks vene ta\u0308he \u0434. Siis liigub o\u0303pilane tagasi oma ru\u0308hma juurde ning ja\u0308rgmine ru\u0308hma liige valib ja\u0308rgmise vene ta\u0308he, na\u0308iteks \u0435. Lo\u0303puks saab niimoodi kokku so\u0303na \u201e\u0434\u0435\u0440\u0435\u0432\u043e\u201c. Selgub ka, missugune grupp oli ko\u0303ige kiirem. Seeja\u0308rel saab vo\u0303tta ja\u0308rgmise pildi ja so\u0303na. Kui o\u0303pilane ma\u0308rkab, et mo\u0303ni ta\u0308ht on vale, saab ta viia vale ta\u0308he tagasi ja valida uue."}, {"text_idx": "#000021", "text": "Vahendid: ka\u0308sitletavate teemade pildid, vene keele ta\u0308hed eraldi kaartidel, iga grupi jaoks topelt."}, {"text_idx": "#000022", "text": "Eeldatav aeg: vo\u0303ib kasutada kasvo\u0303i terve tund, kasutades pilte eri valdkondadest."}, {"text_idx": "#000023", "text": "Metoodilised soovitused: edu seisneb grupi koosto\u0308o\u0308s. Lihtsustatud variandis u\u0308tleb o\u0303petaja pilti na\u0308idates selle nime vene keeles va\u0308lja. Veel lihtsam variant on, et o\u0303petaja u\u0308tleb so\u0303na vene keeles ja lisaks na\u0308itab o\u0303pilastele selle so\u0303na vene kirjapilti."}, {"text_idx": "#000024", "text": "Ma\u0308ngu juures tuleb ja\u0308lgida mo\u0308o\u0308bli paigutust klassis, et o\u0303pilased pa\u0308a\u0308seksid vabalt liikuma. Muutes laudade asukohta, saab o\u0303petaja muuta liikumise taktikat."}, {"text_idx": "#000025", "text": "Eesma\u0308rk: o\u0303pilased vo\u0303tavad teadmiseks, et vanaso\u0303nu on ta\u0308htis tunda, sest need on ilmekad ja o\u0303petliku sisuga ning neisse on kogutud esivanemate elutarkus."}, {"text_idx": "#000026", "text": "U\u0308lesande kirjeldus: o\u0303petaja paneb lauale paberiribad, millele on kirjutatud kas vanaso\u0303na algus vo\u0303i lo\u0303pp. O\u0303pilased tulevad u\u0308ksteise ja\u0308rel laua juurde, valivad sealt endale u\u0308he pabeririba ja hakkavad samalt laualt oma vanaso\u0303nale teist poolt otsima. Na\u0308iteks kui o\u0303pilase paberiribale on kirjutatud \u201eHirmul on ...\u201c, siis ta pu\u0308u\u0308ab u\u0308les leida selle vanaso\u0303na lo\u0303pu, milleks on \u201e... suured silmad\u201c, jne. Kui sobiv lo\u0303pp ja algus on leitud, pannakse vanaso\u0303na seinale. Lisana\u0308ited on leitavad u\u0308lesande juurest projekti kodulehelt."}, {"text_idx": "#000027", "text": "Vajalikud vahendid: o\u0303petaja teeb paberiribad, kuhu on kirjutatud vanaso\u0303na algus vo\u0303i selle lo\u0303pp."}, {"text_idx": "#000028", "text": "Eesma\u0308rk: oskus teksti to\u0303lgendada, analu\u0308u\u0308sida ja mo\u0303ista."}, {"text_idx": "#000029", "text": "Tegevuste kirjeldus: po\u0303randale on joonistatud rada (vo\u0303ib ka keksukast) so\u0303nadest \u201efakt\u201c ja \u201earvamus\u201c. O\u0303petaja loeb o\u0303pilastele lause, kus on mainitud mingit fakti, ja o\u0303pilased astuvad (hu\u0308ppavad) keksukasti, millele on kirjutatud \u201efakt\u201c. Siis loeb o\u0303petaja lause, kus tuuakse esile mingi arvamus, ja o\u0303pilased hu\u0308ppavad kasti, kuhu on kirjutatud \u201earvamus\u201c. Po\u0303nevust lisab, kui ma\u0308ngima peab ainult paremal vo\u0303i vasakul jalal hu\u0308pates."}, {"text_idx": "#000030", "text": "Ettevalmistus: keksukasti joonistamine vo\u0303i maalriteibiga mahama\u0308rkimine ning ta\u0308histamine so\u0303naga \u201efakt\u201c vo\u0303i \u201earvamus\u201c."}, {"text_idx": "#000031", "text": "Na\u0308iteks fakt on \u201eKell on kaheksa hommikul\u201c; arvamus \u201eMeie koolis algavad tunnid liiga vara\u201c. Lisana\u0308ited on leitavad u\u0308lesande juurest projekti kodulehelt."}, {"text_idx": "#000032", "text": "Tegevuste kirjeldus: to\u0308o\u0308 toimub paarides. O\u0303petaja jagab paaridele lehed, millel on kujutatud mingit geomeetrilist kujundit. Eesma\u0308rk on leida analoogiline geomeetriline kujund pa\u0308rismaailmas. Seeja\u0308rel peavad o\u0303pilased tuletama meelde, mis on selle kujundi pindala, ruumala, u\u0308mbermo\u0303o\u0303du valem. Ja\u0308rgmise sammuna tehakse vajalikud mo\u0303o\u0303tmised, et eseme u\u0308mbermo\u0303o\u0303t, pindala vo\u0303i ruumala teada saada. Viimaseks sammuks on aga sellest elust leitud esemest pildi tegemine."}, {"text_idx": "#000033", "text": "Tulemus: o\u0303pilases areneb ruumiline mo\u0303tlemine ja ta mo\u0303istab, et geomeetriliste kujundite teadmist ei la\u0308he vaja vaid matemaatikatunnis."}, {"text_idx": "#000034", "text": "Metoodilised soovitused: kui on halb ilm, siis vo\u0303ib seda ko\u0303ike ka koolimajas teha. Va\u0308litingimustes vo\u0303iks o\u0303petajal olla kaasas suurem joonlaud, mo\u0303o\u0303dulint vo\u0303i muu mo\u0303o\u0303teriist."}, {"text_idx": "#000035", "text": "Liikumisega seotud o\u0303ppetegevus on u\u0308ks viimase aja peamisi uurimissuundumusi (Sember jt, 2020). Uuringud kinnitavad, et lisades tundi fu\u0308u\u0308silist tegevust, paranevad nii o\u0303pilaste sooritusele suunatus kui ka o\u0303pitulemused (Finn ja McInnis, 2014; Stoepker ja Dauenhauer, 2020). Samas on selgunud, et koolides tehakse enamasti selliseid liikumispause, mille ajal midagi ei o\u0303pita (Centers for Disease Control and Prevention, 2016, viidatud Stoepker ja Dauenhauer, 2020)."}, {"text_idx": "#000036", "text": "2020. aastal analu\u0308u\u0308siti 247 artiklit (Sember jt, 2020), mis ka\u0308sitlesid otseselt liikumisega seotud o\u0303ppetegevusi. Selgus, et mida kauem kasutatakse liikumist eeldavaid o\u0303ppeu\u0308lesandeid, seda positiivsemat mo\u0303ju avaldab see o\u0303pilaste o\u0303pitulemustele. Mavilidi jt (2016) uuringuru\u0308hma katsed na\u0308itasid, et liikumisega seotud o\u0303ppeu\u0308lesanded on ma\u0308rksa to\u0303husamad kui u\u0308lesanneteta liikumispausid."}, {"text_idx": "#000037", "text": "Eesti uuringutes (Kirss, 2019; Lainoja, 2018) ja\u0308reldatakse, et liikumisega seotud u\u0308lesanded loovad avatuma o\u0303pikeskkonna, mis vo\u0303imaldab o\u0303pilasel ise katsetada ja uusi lahendusi otsida. See on sammuke ennastjuhtiva o\u0303ppija poole. Liikumist eeldavate u\u0308lesannetega saab harjutada ka o\u0303pilaste koosto\u0308o\u0308d. Monika Kirsi hinnangul kutsuvad liikumist eeldavad o\u0303ppeu\u0308lesanded esile muutusi o\u0303pilaste hoiakutes ja ka\u0308itumises (2019, 43). Samas toob Reet Lainoja hoiatusena va\u0308lja, et mittekoosto\u0308ine ru\u0308hm vo\u0303ib to\u0308o\u0308 tulemust ja tunni meeldivust ka negatiivselt mo\u0303jutada (2018, 50)."}, {"text_idx": "#000038", "text": "TAI uuringute andmetel on u\u0308lekaalulised 21% poistest ja 14% tu\u0308drukutest (Oja jt, 2019) ning see na\u0308itaja on to\u0303usnud iga uuringuperioodiga. Nimelt oli 2002 aasta uuringu ja\u0308rgi u\u0308lekaalulisi poisse 8%, kuid 2010. aastal juba 17%. U\u0308lekaaluliste tu\u0308tarlaste osakaal oli vastavalt 4% ja 11% (Aasvee jt, 2012)."}, {"text_idx": "#000039", "text": "Veebilehel on tagasiside vo\u0303imalus, kuhu on oodatud o\u0303petajate arvamused ja soovitused, kiitus ja kriitika."}, {"text_idx": "#000040", "text": "Hetkel ainult u\u0308ks arvamus teemale \u201cKogumik \u201eO\u0303pi liikudes\u201c ulatab o\u0303petajale abika\u0308e\u201d"}, {"text_idx": "#000042", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000045", "text": "O\u0303pilaste ka\u0308itumisprobleemid tunnis: kuidas o\u0303petajaid nende ennetamiseks ja lahendamiseks paremini ette valmistada?Mo\u0303ni algus on eriti raske \u2013 jutt o\u0303pikutest Heaks o\u0303petajaks o\u0303pitakseHaridus ja raamatud on ko\u0303ige parem vits vaenulike inforu\u0308nnakute vastuKoolid ta\u0308histasid eesti kirjanduse pa\u0308eva"}]